Tatjana Fomina

Tatjana Fomina (; dzimusi  Tallinā) ir Igaunijas starptautiskā lielmeistare šahā (2014), divkārtējā Eiropas senioru sieviešu šaha čempione (2012, 2014), desmitkārtēja Igaunijas sieviešu šaha čempionātu uzvarētāja (1977, 1978, 1983, 1989, 1992, 1998, 2002, 2003, 2012, 2013).

 Biogrāfija 
Ar šahu sākusi nodarboties Tallinas pionieru pilī. 1969. un 1970. gadā divas reizes pēc kārtas uzvarējusi Igaunijas junioru šaha čempionātā. 1971. gadā Rīgā bijusi labākā PSRS junioru šaha čempionātā.Championship of USSR juniors - Riga January 1971

No 1971. līdz 1983. gadam deviņas reizes piedalījusies PSRS sieviešu šaha čempionātu finālos. Labākais rezultāts - sudraba medaļa 1975. gadā. 1976. gadā piedalījusies Pasaules sieviešu šaha čempiones nosaukuma cikla izcīņas starpzonu turnīrā Rozendālā, kurā kopā ar Milunku Lazareviču dalījusi 8.-9. vietu. Trīs reizes uzvarējusi Baltijas sieviešu šaha čempionātos (1985, 1988, 1990).

Desmitkārtēja Igaunijas sieviešu šaha čempionātu uzvarētāja (1977, 1978, 1983, 1989, 1992, 1998, 2002, 2003, 2012, 2013), tāpat šajā turnīrā izcīnījusi piecas sudraba (1973, 1974, 1988, 1997, 2007) un astoņas bronzas (1975, 1982, 1984, 1990, 1991, 1993, 1994, 1995) medaļas.Eesti meistrid 1923—2005 
Tāpat Tatjanai Fominai ir divpadsmit Igaunijas ātrā šaha čempiones (1990, 1998, 1999, 2000, 2003, 2004, 2005, 2007, 2008, 2009, 2011, 2012) un astoņi Igaunijas šaha ātrspēles čempiones tituli (2004, 2005, 2006, 2007, 2008, 2009, 2011, 2012).

Piecas reizes izcīnījusi bronzas medaļas Pasaules senioru šaha čempionātos sievietēm (2005, 2006, 2008, 2009, 2010). 2012. gadā Kauņā pirmo reizi kļuvusi par Eiropas senioru sieviešu šaha čempioni, tāpat izcīnījusi sudraba (2007) un bronzas (2006) medaļas šajās sacensībās. 2014. gadā, kad senioru šaha čempionāts pirmo reizi tika sadalīts divās vecuma kategorijās (S50 un S65), otro reizi kļuvusi par Eiropas senioru čempioni šahā S50 kategorijā sievietēm. 

Pārstāvējusi Igaunijas komandu lielākajos komandu šaha turnīros:
 Pasaules šaha olimpiādēs piedalījusies 9 reizes (1992-2002, 2010-2014);Women's Chess Olympiads :: Tatjana Fomina
 Eiropas komandu šaha čempionātos piedalījusies 2 reizes (1992, 2007).European Women's Team Chess Championship :: Tatjana Fomina

Par panākumiem turnīros FIDE 1977. gadā Fominai piešķīra starptautiskās meistares (WIM), bet 2014. gadā - starptautiskās lielmeistares (WGM) nosaukumu.

1971. gadā beigusi vidusskolu Tallinā, 1980. gadā beigusi Tartu Universitātes juridisko fakultāti, bet 2002. gadā beigusi Tallinas Universitātes svešvalodu fakultāti. Strādājusi par juristi un šaha treneri.

 Atsauces 

 Ārējās saites 

Kategorija:1954. gadā dzimušie
Kategorija:Igaunijas šahisti
Kategorija:PSRS šahisti
Kategorija:Tartu Universitātes absolventi